Asam pedas

Asam pedas (; ) ialah sejenis lauk berasaskan ikan berkuah masam pedas dikongsi orang Minangkabau di barat pulau Sumatera dan orang Melayu di Sumatera (terutamanya Riau, Jambi dan Sumatera Selatan), Semenanjung Melayu (terutamanya Melaka, Johor, Kedah dan Kelantan), Kepulauan Riau, Singapura sampai sejauh Sarawak dan Kalimantan Barat di Borneo.

Setiap jenis asam pedas serata kawasan-kawasan ini mempunyai rasa dan tekstur tersendiri bergantung kepada bahan yang digunakan.

 Pembuatan 
 Ramuan 

 Ikan: ikan yang biasa digunakan dari jenis parang, tongkol, tenggiri, merah dan terubuk. 
 Rempah ratus: cili kering, bawang merah, bawang putih, belacan, halia, lengkuas, kunyit hidup (jika ingin menyedapkan lagi masakan), serai, daun kesum, bunga kantan, asam jawa, asam gelugur atau daun limau purut. 

 Cara memasak 
Cara untuk membuatnya cili kering, bawang merah dan putih, halia dan belacan dikisar atau ditumbuk lumat. Serai dan lengkuas diketuk dan bunga kantan dibelah empat. Tumiskan bahan-bahan yang telah dikisar dan lengkuas tadi kedalam periuk sehingga naik baunya dan garing. Jangan pula hangus. Selepas itu masukkan air asam jawa mengikut banyak atau sedikit sukatan masakan. Ikan yang telah dibersihkan dimasukkan sehingga mendidih. Akhir sekali masukkan serai, daun kesum, bunga kantan, asam gelugur/asam jawa atau daun limau purut. 

Kebiasaan masakan asam pedas bukan sahaja di hidangkan untuk keluarga di rumah malah masakan ini juga terdapat di kedai-kedai makan, restoran, juga di hotel-hotel yang terkemuka di negeri Melaka dan Johor. Lauk ini lazim dimakan bersama nasi di banyak tempat serantau melainkan masyarakat Pulau Lingga yang menjamah bersama lempeng sagu yang mampu mereka perolehi berbanding beras pada zaman dahulu.

Sejarah
Asam Pedas dipercayai berasal dari Melaka sebagai salah satu hidangan tradisional masyarakat Melayu dan Peranakan. Hidangan ini dikatakan dipengaruhi oleh unsur masakan Portugis dan Cina, hasil daripada interaksi budaya yang berlaku ketika kedatangan penjajah serta para pedagang ke Tanah Melayu pada abad ke-15 hingga ke-16. Masyarakat Portuguese Eurasian atau Kristang yang menetap di Melaka turut memberi kesan besar terhadap perkembangan citarasa tempatan, terutamanya dalam penggunaan asam (tamarind) dan rempah ratus dalam masakan Melayu.

Berteraskan tamarind yang memberikan rasa masam semula jadi, serta gabungan rempah seperti cili, serai, dan kunyit, Asam Pedas tampil sebagai hidangan yang memikat selera dengan rasa pedas, masam, dan beraroma kuat. Pengaruh budaya Peranakan atau Baba-Nyonya kemudiannya memperkaya lagi keunikan hidangan ini melalui penyatuan unsur masakan Melayu dan Cina yang harmoni.

 Perbezaan 
Perbezaan di antara asam pedas utara Malaysia dan selatan Malaysia ialah penggunaan asam. Asam jawa yang pekat lebih biasa digunakan di negeri selatan dan asam gelugur atau asam keping lebih biasa di negeri-negeri di utara.

Variasi asam pedas juga berbeza bergantung kepada tempat. Asam pedas ikan adalah lebih popular di penempatan berhampiran laut di mana makanan laut adalah mudah didapati dalam keadaan banyak, murah dan segar. Walau bagaimanapun, asam pedas daging dan ayam juga terkenal di beberapa tempat dan biasanya bergantung kepada bahan mentah yang mudah didapati.

 Jenis  Bahan  Daun  Bahan pemasam  Bahan utama  Cara masak  Gulai asam pedas asal Johor      Pelbagai jenis jeruk iaitu jeruk belimbing buluh, jeruk sawi, jeruk kubis, jeruk mangga atau nenas   tumis kemudian rebus Masak lada asal Melaka    asam jawa, asam keping   tumis kemudian rebus Asam pedas Kedah  Bawang putih, bawang merah, halia, kunyit, belacan, lengkuas, serai, tomato  kesum  asam keping  cili kisar  rebus Asam pedas Kelantan  Bawang putih, bawang merah, halia, kunyit, belacan, lengkuas, tomato  kesum  asam keping, asam jawa  cili kisar, beras kisar  rebus Asam pedas Johor  Bawang putih, bawang merah, kunyit, lengkuas, belacan, tomato  kesum  asam jawa, asam keping  cili kisar, buah keras, lada hitam  tumis kemudian rebus Asam pedas Muar  Bawang putih, bawang merah, kunyit, lengkuas, serai, tomato, belacan  kesum   asam jawa , asam keping  cili kisar, lada hitam, bunga kantan  tumis kemudian rebus Asam pedas Melaka  Bawang putih, bawang merah, halia, kunyit, serai, belacan  limau purut  asam jawa  cili kisar, ketumbar, jintan manis, jintan putih  tumis kemudian rebus Asam pedas Sarawak  Bawang merah, bawang putih, halia, kunyit, serai, belacan  tiada daun  asam terung  cili kisar atau cili padi  rebus atau tumis kemudian rebus

Rujukan

kategori:Masakan Melayu
Kategori:Masakan Minangkabau
kategori:Masakan Indonesia
kategori:Masakan Malaysia
kategori:Masakan Singapura
Kategori:Warisan Kebangsaan Objek Warisan Tidak Ketara